Kom ons hou mekaar op ons tone in debat | Netwerk24
Kom ons hou mekaar op ons tone in debat
'n Groot deel van ons openbare debatte is skeefgetrek, word geweeg en te lig bevind. Op 'n verskeidenheid van mediaplatforms fokus kommentators, skrywers, joernaliste en nuusverbruikers op die "gier van die week", wat in diepte bespreek en ontleed word.
Dit is natuurlik die aard van nuus: Daar word verslag gedoen op 'n nuussiklus – of "gier van die week" – wat vir 'n spesifieke gemeenskap of teikengehoor belangrik is, maar die toenemende toeganklikheid van die internet en die vermenigvuldiging van mediaplatforms lei daartoe dat nuuswaardige sake baie meer intensief en meer herhaaldelik in die openbaar bespreek word.
Loopbane in die media word geskep en moet deur die bespreking van nuuswaardighede in stand gehou word. Of 'n openbare figuur dit dus nou verdien of nie, sal 'n kommentator in die lig van die vereistes van sy of haar werk daardie persoon wys waar Dawid die wortels gegrawe het.